**Балабақшадағы «Рухани жаңғыру» бағдарламасы**

**Көкшетау қаласы**

**№15 «Әсел» балабақшасы**

**әдіскері Қалманбаева С.Д.**

Елбасымыз Н.Ә. Назарбаев өзінің **«Болашаққа бағдар: рухани жаңғыру» атты мақаласында** «Біздің мақсатымыз айқын, бағытымыз белгілі, ол — әлемдегі ең дамыған 30 елдің қатарына қосылу» - деп атап көрсетті. Ойлап қарасақ, біздің мыңдаған жылдық тарихы бар еліміз, егемендік тарихы әлі де болса аз, жас мемлекет. Бүгінде біздің еліміз алпауыт елдермен бәскеге қабілетті болу жолына тұрып, алдына биік мақсаттар қойып, жауапкершілігі мол істерді жоспарлап, нық қадаммен алға басып келеді. Еліміздің барлық салалары осы бағытта жұмыс жасап, әр қайсы өзінің аздаған үлесін қосуда. Біз де солардың қатарынанбыз.

Елбасының **«Болашаққа бағдар: рухани жаңғыру» атты мақаласы жарық көрген сәттен бастап кең байтақ елімізде бірнеше игі іс-шаралар іске асырылуда. Осыған орай біздің Көкшетау қаласындағы №15 «Әсел» балабақшасында да «Рухани жаңғыру» бағдарламасы аясында арнайы жоспар құрылып, бірқатар іс-шаралар жоспарланды. Жоспар келесідей міндеттерді орындауды көздейді:**

* **«Рухани жаңғыру» бағдарламасы аясында қала, облыс, республика көлемінде ұйымдастырылатын ашық іс-шараларға қатысу;**
* Балабқаша тәрбиеленушілерін еліміздің тарихи тұлғаларымен тереңірек таныстыру;
* Қазақ халықының салт-дәстүрін мен мәдениетін насихаттай отырып, балалардың бойында мәдени мұраларға деген құрметті тәрбиелеу;
* Тәрбиелеу мен оқыту үдерісін ұйымдастыруда заманауи талаптарға жауап беретін көзқарастарды ұстану;
* Мектеп жасына дейінгі балалардың бойында патриоттық сезімдерін дамыту.

Осы міндеттер өзара тығыз байланысты бірқатар жұмыстар арқылы жүзеге асырылуда. Атап кететін болсақ, қараша айында балабақша тәрбиешісі Г.Хасенова «Отаным – тағдырым» тақырыбындағы қалалық ЭССЕ байқауына қатысты, сонымен қатар балабақша тәрбиеленушілері Амангельдинова Ясмина, Молдахметов Айтуар «Менің елім – Қазақстан» қалалық шығармашылық байқауына қатысып, «Шеберлер» номинациясы бойынша марапатталды, балабқаша тәрбиеленушісі Ерсайын Асылым «Менің Отаным – Қазақстан» қалалық мәнерлеп оқу байқауына қатысып, «Шығармашылық шеберлігі үшін» номинациясы бойынша марапатталды. Сондай – ақ ақпан айында балабақшада «Бабалар өмірі – ұрпақтарға өнеге» айдарымен, келесідей әңгіме - сабақтар ұйымдастырылады:

1. «Қазақ батырлары»
2. «Қазақтың ұлы ақындары»
3. «Қазақ халқының өнер тарландары»
4. «Қазақ билері»
5. «Қазақ халқының ұлы ұстаздары»

Наурыз айында «Наурызым – салт пен дәстүрдің белгісі» тақырыбында салт-дәстүрлерге арналған тақырыптық сабақтар ұйымдастырылмақшы.

Міне, осындай жұмыстарды жоспарлап, жүзеге асыру арқылы біздер өз деңгейімізде «Рухани жаңғыру» бағдарламасы міндеттерін орындамақшымыз. «Рухани жаңғыру» - бұл біздер үшін тағы бір рет мәдениетімізге, тарихымызға үңілу, рухани өсудің, адамгершілік жетілудің жаңа бір жолдарын меңгеру.